《赠别罗庭植》
元代·郭钰

骅骝不受庸驽羁，志与千里风云期。才杰每称天下士，慷慨必云胸中奇。

十载君归卧云岛，功名岁月閒中老。烧丹永夜紫霞飞，问字无时绿樽倒。

抱琴正好听鸣泉，明朝又买西江船。角引晓霜凝别思，梅披晴雪照离筵。

吴山楚水多芳草，黄金台高几时到。必逢豪杰语襟期，白发谁怜长远道。

人生富贵各有时，朝阳鸣凤梧桐枝。醉解吴钩赠君去，岁云暮矣归毋迟。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。